
	Općinski sud u Zenici, stečajni sudija Amela Sinanović, u prethodnom postupku za utvrđivanje uvjeta za otvaranje stečajnog postupku nad stečajnim dužnikom „ T I S A K“  Društvo za promet roba na veliko i malo uvoz i izvoz d.o.o. Zenica, ul. Jalijski put br. 6, Zenica, koji je pokrenut po prijedlogu predlagatelja povjerioca Rakić Ivke iz Zenice , ul. Sarajevska br. 63, koju zastupa punomoćnik Đemaludin Mutapčić, advokat iz Sarajeva, van ročišta, dana 21.11.2022. godine donio je sljedeće:

R J E Š E NJ E

Pokreće se prethodni postupak radi utvrđivanja uslova za otvaranje stečajnog postupka nad imovinom stečajnog dužnika „ T I S A K“  Društvo za promet roba na veliko i malo uvoz i izvoz d.o.o. Zenica, ul. Jalijski put br. 6, Zenica.

Za privremenog stečajnog upravnika imenuje se Alić Izudin iz Tešnja, Raduša bb.

Privremeni stečajni upravnik dužan je odmah po prijemu rješenja o imenovanju preduzete radnje utvrđene članom 63. Zakona o stečajnom postupku i to naročito: 
-  Obezbijediti i brinuti se o imovini dužnika, 
-  Izvršiti pregled dužnikovih poslovnih prostorija i izvršiti uvid u poslovne knjige i dokumentaciju dužnika,
-  Utvrditi da li postoji razlog za otvaranje stečajnog postupka, 
-  Ispitati da li imovina stečajnog dužnika može pokriti troškove stečajnog postupka
- Utvrditi da li se poslovanje stečajnog dužnika može u cjelini ili djelimično nastaviti u toku prethodnog postupka, i
-  Izvršiti kontrolu poslovanja dužnika.

Privremeni stečajni upravnik dužan je podnijeti pismeni izvještaj ovom sudu u roku od 30 dana od imenovanja u kojem će izvijestiti sud o poduzetim radnjama i iznijeti svoje stručno mišljenje o tome da li postoje razlozi za otvaranje stečajnog postupka, odnosno da li postoje izgledi da se poslovanje stečajnog dužnika u cjelini ili u pojedinim dijelovima može nastaviti, te je dužan dostaviti izvještaj o okolonostim iz člana 63. stav 7. Zakona o stečajnom postupku. 

Mjere pojedinačnog prinudnog izvršenja pokrenute protiv stečajnog dužnika se obustavljaju, a izlučna i razlučna prava povjerioci ne mogu ostvariti u predhodnom postupku.

Povjerioci stečajnog dužnika se pozivaju da privremenom stečajnom upravniku bez odgađanja saopšte koje mjere obezbjeđenja beduće stečajne mase na predmetima imovine stečajnog dužnika oni zahtijevaju. 

Rješenje će biti objavljeno na oglasnoj tabli suda, web stranici Općinskog suda u Zenici, na Internet stranici FIA-e i u „Službenim novinama F BiH, te će se dostaviti Odjeljenju registra ovog Suda, Zemljišno-knjižnom uredu Općinskog suda u Zenici i Službi za katastar nekretnina Grada Zenica, radi upisa zabilježbe pokretanja prethodnog postupka.


O b r a z l o ž e nj e


Predlagač je dana 09.09.2022. godine ovom sudu podnio prijedlog za otvaranje stečajnog postupka nad „ T I S A K“  Društvo za promet roba na veliko i malo uvoz i izvoz d.o.o. Zenica, zbog platežne nesposobnosti stečajnog dužnika. 

Stečajni sudija nakon što je utvrdio da je prijedlog za pokretanje stečajnog postupka podnesen od strane ovlaštenog predlagača u smislu odredbe člana 58. stav 2. Zakona o stečaju („Službene novine F BiH“, broj: 53/21) i da je isti dopušten, rješenjem od 21.10.2022. godine, naložio je predlagaču da uplati novčana sredstva na ime predujma finansiranja troškova prethodnog postupka radi utvrđivanja uslova otvaranja stečajnog postupka, temeljem člana 60. Zakona o stečaju, a predlagač je u ostavljenom roku izvršio uplatu sredstava potrebnih za finansiranje prethodnog postupka. 

Na osnovu dokumentacije priložene uz prijedlog za otvaranje stečajnog postupka Rješenja o izvršenju Općinskog suda u Zenici broj 43 0 P 041565 12 I od 24.12.2012.godine, predlagač je učinio vjerovatnom platežnu nesposobnost. 

Na osnovu podnesene dokumentacije, sud nije u mogućnosti da sam procijeni postojanje svih neophodnih uslova koje Zakon o stečaju predviđa za otvaranje stečajnog postupka, pa se temeljem odredbe člana 61. ovog Zakona donosi rješenje o pokretanju prethodnog postupka radi utvrđivanja uslova za otvaranje stečajnog postupka nad dužnikom i u tom pravcu imenuje privremeni stečajnog upravnika, sa liste stečajnih upravnika, te istom naložio da izvrši sve radnje navedene u izreci ovog rješenja, a sve u skladu sa članom 63. Zakona o stečaju.

Na osnovu iznesenog, a primjenom navedenih propisa, odlučeno je kao u izreci rješenja.



PRAVNA POUKA:						                                  Stečajni sudija
Protiv ovog rješenja dozvoljena je žalba u roku od
8 (osam) dana, računajući od dana objavljivanja.                                                           Amela Sinanović
Žalbu mogu uložiti stečajni dužnik i privremeni stečajni upravnik. 
Žalba se podnosi Kantonalnom sudu u Zenici putem ovog Suda.

